SARL-NUUS SONDAG 24 APRIL 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMT' en volg die skakels soos aangedui. Let asseblief op: Vir oudio 
via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. U nuusleser is 
(naam en roepsein), op 145,725 MHz vanuit Pretoria, met herleidings op 7,066 
en 38,695 MHz ESB. (Ander nuuslesers verander soos toepaslik.) 


In die nuus vandag; 

SOCIKWA HERAANGESTEL IN OKOSA-RAAD 
ARISSAT STIL OP YURI SE AAND 
SARL-LIDMAATSKAP NOU 1 533 

WOON DAYTON HAMVENTION VIA WEB BY 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SOCIKWA HERAANGESTEL IN OKOSA-RAAD 


Die Minister van Kommunikasie het dr Marcia Socikwa in die OKOSA-raad 
heraangestel. Nadat dr Socikwa aan die Universiteit van die Witwatersrand 
gegradueer het, het sy nagraads gestudeer aan City University en die Univer- 
siteit van Stirling in die Verenigde Koninkryk. Sy het gedien as waarnemende 
uitvoerende direkteur: Korporatiewe Sake, visevoorsitter van die Departement 
van Kommunikasiewetenskappe en senior lektor en seksiehoof van die 'Telekom- 
munikasieprogram aan die Universiteit van Suid-Afrika. Sy was betrokke by 
projekte wat deur die Internasionale 'Telekommunikasie-unie (ITU) en USAID 
onderneem is. 


Sy het gedien in nasionale beleidshersieningskomitees en in die werkgroep vir 
die bemagtigingshandves vir die inligtings- en kommunikasietegnologiesektor. 
Sy het bygedra tot projekte wat daarop gemik is om regulatoriese vermoë in 
die streek te vergroot deur n streekliggaam bekend as Nettel@Africa. Sy het 
ook verskeie referate gelewer oor n verskeidenheid regulatoriese kwessies, van 
interkonneksie tot e-handeldrywing. 


Dr Socikwa het voorgesit by die onlangse openbare aanhoor insake die kon- 
sepregulasies op die Frekwensiespektrum. 


ARISSat STIL OP YURI SE AAND 


Dit was n teleurstelling dat ARISSat nie vanaf die Internasionale Ruimtestasie 
uitgesaai het ter viering van Yuri Gagarin se eerste menslike ruimtevlug nie. 


Talle antennas is die lug gerig, maar niks was hoorbaar nie. Lou MacFadin, 
die hoofontwerper en bouer van ARISSat, het onlangs n telekonferensie met 
sy Russiese kollegas gehou. Dit blyk dat die Russiese ruimtepakbattery wat op 
ARISSat gebruik sou word, aanvanklik vir toetsing op die grond en aan boord 
van die Internasionale Ruimtestasie gebruik is. Toe die battery voor die loodsing 
op 12 April getoets is, was sy lading laag. 


Volgens spesifikasies mag die pak se batterye net deur vyf laaisiklusse gaan. 
Daar is gevolglik besluit om nie die battery te herlaai nie, om die getal siklusse 
so laag moontlik te hou en die battery vir die werklike sending te behou. Die 
beoogde ontplooiing sal op 26 Julie plaasvind. 


MacFadin sê hulle probeer nog inligting oor die stoorstatus en toestand van 
die battery van die Russiese span te bekom. (Gaan lees meer oor ARISSat by 
wwWw.amsatsa.org.za. 


SARL-LIDMAATSKAP NOU 1 533 


Vandeesweek verwelkom ons weer n aantal nuwe lede by die SARL. Ons vertrou 
dat julle verbintenis met ons wedersyds voordelig sal wees, hulle is: 


ZS1ABV - Anthony van Tonder ZSL1014 - Gabriel Swart ZSL1016 - David 
MacGregor ZU5GB - Graham Bowles ZRILSK - LS Kirstein 


Die nuwe finansiële jaar 1ê voor en ons nooi nie-lede om nou aan te sluit en 
gratis lidbyvoordele in Mei en Junie te geniet. Die ledegeld vir gewone lede 
is R380 wat by aansoek betaalbaar is. Besonderhede van die fooie vir ander 
lidmaatskapklasse is beskikbaar op www.sarl.org.za. Klik op “members? in die 
linkerkolom van die tuisblad. 


WOON DAYTON-AMATEURKONVENSIE VIA WEB BY 


Tom Medlin, W5KUB, sê hy gaan weer oudio en video van die Dayton Hamven- 
tion regstreeks uitsaai. 


W5KUB.com se websending van die Hamvention het oor die jare steeds meer 
gewild geword, veral by amateurs wat Hamvention nog nooit bygewoon het of 
nie daar kan uitkom nie. Medlin sê daar is kykers in meer as 150 lande. Tydens 
die Dayton Hamvention-uitsending in 2010 het meer as 50 000 radioamateurs 
gekyk en die hele konvensie gevolg. 


Tydens vanjaar se netsending gee Medlin ook meer as $5 000 se pryse aan 
gelukkige kykers weg. Pryse is onder meer geborg deur Heil Sound, Kenwood, 
Yaesu, MEJ, Kantronics, LDG en die ARRL. Dit is al op sigself iets wat n mens 
nie moet misloop nie. 


Al1 ry u tydens Hamvention 2011 met Jan 'Tuisbly se karretjie, kan u dit nog- 
tans van 18 tot 22 Mei bywoon danksy Tom Medlin, W5KUB, en sy span by 
WS5KUB.com. 


NOMINASIES INGEWAG VIR 2011 SE NSN-TOEKENNINGS VIR RADIOA- 
MATEUR VAN JAAR. 


Nominasies word ingewag vir Nokia Siemens Netwerke se 2011-toekennings vir 
die Radioamateur van die Jaar. Daar is drie toekennings: 


Garth Milne-toekenning vir Tegniese Innovering 


Die toekenning erken die ondersteuning, ontwikkeling en toepassing van teg- 
nologiese innovasie in amateurradio in Suid-Afrika. Dit sal toegeken word aan 
iemand wat die gebruik van tegnologie in amateurradio op klubvlak, nasionaal, 
by skole of tersiêre opvoedkundige inrigtings bevorder het. 


NSN-Radioamateur van die Jaar-toekenning 


Die toekenning is vir die ondrsteuning en ontwikkeling van die amateurradio- 
diens in Suid-Afrika, nie vir individuele prestasies soos DXCC of ander bedryf- 
sprestasies of wedstryde nie. Dit word toegeken aan iemand wat sy of haar 
kundigheid en tyd gegee het vir die bevordering van amateurradio in Suid- 
Afrika. 


NSN-toekenning vir gemeenskapsdiens via amateurradio 


Die Suid-Afrikaanse Amateurradio-ontwikkelingstrust gee elke jaar erkenning 
aan n radioamateur of groep amateurs vir diens aan die gemeenskap. 


Gemeenskapsdiens behels ondersteuning aan n gestremde radioamateur, 
kommunikasie-ondersteuning tydens n sportbyeenkoms of n ramptoestand 
SOOS n padongeluk of n natuurramp soos n oorstroming, veldbrande of n 
aardbewing. Nominasies word ingewag vir n individu of n groep mense soos 
n radioklub of n vereniging. 


Nominasies sluit op 25 Mei 2011 en die toekennings vind op 8 Junie 2011 plaas 
by die Midrand Protea-hotel. Kry volle besonderhede en n nominasievorm by 
www.amateurradio.org.za. 


FORUM NIE MEER OP OPENBARE TUISBLAD 


Afgevaardigdes by die SARL se algemene jaarvergadering het met n oOor- 
weldigende meerderheid gestem dat forumdeelname tot SARL-lede beperk word 
vanaf 1 Julie 2011. Die Raad van die SARL het dus besluit om die aktiewe 
forumgleuf van die openbare tuisblad te verwyder. Dit sal slegs op die lede 
alleen-tuisblad beskikbaar wees. 


Tot einde Junie 2011 kan nie-lede steeds toegang tot die forum verkry deur op 
die forumskakel bo-aan die openbare tuisblad te klik. As u nog nie n lid is 
nie en steeds toegang tot die forums wil hê, sluit nou aan. Aansoekvorms en 
ledegeldbesonderhede is beskikbaar op www.sarl.org.za. Kies Members op die 
tuisblad-keuselys aan die linkerkant. 


RTA IN KAAPSTAD 


Dagboek die Radiotegnologie in Aksie-simposium van Saterdag 7 Mei by die 
Kaapse Skiereiland se Universiteit van Tegnologie. Soos vorige jare is dit n 


wonderlike gebeurtenis met n verskeidenheid aanbiedings oor tegnologie in am- 
ateurradio en bedryfsamateurradio. 


Leer meer van veldprogrammeerbare hekantennas (FPGA): Hoe hulle werk, 
waar n mens hulle kan gebruik en hoe hulle in amateurtoerusting aangewend 
word. In hierdie aanbieding leer u hoe om FPGA in u projekte te gebruik. 


Kom hoor waarom amateurradio n waardevolle hulpbron vir verdere onderwys 
is en hoe u u belewenis van amateurradio nog aangenamer kan maak. 


Toegang vir die dag is R50 vir lede en R70 vir nie-lede. Dit sluit in verversings 
en n ligte middagete en deelname aan die geluksprystrekkings wat deur die dag 
plaasvind. 


U kan by die ingang betaal of aanlyn registreer en betaal by www.sarl.org.za 
kies RTA op die linkerkantste keuselys. 


KOMPETISIENUUS 
Eddie Leighton, ZS6BNE, kondig met genoeë die wenners van die derde RaDAR- 


kompetisie aan. 
68 stasies is tydens die kompetisie gelog. Die sperdatum vir die indiening van 
logstate was 17 April. Die volgende logstate en puntetellings is oorweeg: 


Tuisstasies: ZR6NGB, 104 punte ZS2EC, 38 punte ZS6A, 40 punte ZS6GRL, 
32 punte met n kontroleerlog 


Veldstasies: ZS6XT, 468 punte ZSGAGF, 128 punte 


RaDAR-stasies: ZS6OAG, 792 punte ZSOBNE, 360 punte ZS2J, 252 punte 
ZS1AFU, 144 punte 


Baie dankie aan almal wat deelgeneem het. 


Eddie reken die logstaat wat Pieter, ZS6XT, ingedien het, is een van die volledig- 
ste en netjiesste wat hy nog gesien het. Pieter het ook baie goed gevaar in die 
kompetisie. Daardie @RP-seine was UIT DIE BOEKE! 


Die algehele wenner was Anton, ZS6AG, wat as “egte RaDAR'-stasie en ORP 
gewerk het. Geluk, Anton! 


Anton is bygestaan deur Nico, ZS6MAJ, omdat sy sig nie goed is nie. An- 
ton en Nico het n koppie uitgeklim en hulle toerusting boontoe gedra. Hulle 
logdokumente was ook goed. 


Anton en Nico ontvang RaDAR-hemde geborg deur Eddie, ZS6BNE. 


Die uitslae van die tweede SARL 80 m Klub Kampioenskapkompetisie volg, 
waarvoor slegs 4 logstate ontvang is. 


1ste Wesrand ARK, ZS6GWR, 20 punte van 2 logs 2de Antieke Dradeloosverenig- 
ing, ZSOAWA, 5 punte van 1 log Dirk, ZSGAKU, het `n kontrolelog ingestuur 
met 10 punte. 


As gekyk word na die gesamentlike punte van die Januarie en Maart kompetisies, 
lyk die uitslae soos volg: 


1ste Wesrand, ZS6WR, 162 punte en 11 logs 2de Antieke Dradeloosvereniging, 
ZSOAWA, 51 punte en 5 logs de PEARS, ZS2PE, 17 punte en 1 log 4de Sandton, 
ARK, ZS6STN, 9 punte en 1 log. 


Marconidagvieringe 


Die Boland Amateurradioklub gaan op Saterdag 30 April, Marconidag, `n gelyk- 
golfstasie met die roepsein ZSIBAK op die lug sit. Die doel van die stasie is 
om aan amateurs en besoekers die geleentheid te gee om hierdie wonderlike 
modus eerstehands te ervaar. Die stasie sal op die lug wees vanaf die Kuilsrivier 
Voortrekkerterrein tussen (09:00 tot 14:00 SAST. Voorlopige frekwensies is 3,520 
en 7 020. Besoekers is welkom om hulle hand op verskillende tipes sleutels te 
kom waag. Die verrigtinge sluit om 14:00 af met `n bring en braai. Vir meer 
inligting, kontak Raoul, ZS1REC, by 082 466 4327. 


Die 753 Naelloop. 


'n Foon en GG kompetisie op 40 meter, sal op Sondag 1 Mei 2011 tussen 14:00 
en 15:00 UTC op die lug wees. Hierdie is `n genotvolle aktiwiteit om kontakte 
tussen radio amateurs in die Noord Kaap en in Suider-Afrika lande te bevorder. 
'n RS(T) verslag en die provinsiale of lands afkorting word uit geruil. 


Die puntetelling vir 793 stasies is 1 punt per kontak met `n 73 stasie en 2 
punte vir `n kontak met `n stasie in ander ZS roep gebiede of Suider-Afrika 
land. Vir stasies buite ZS3 is die puntetelling 2 punte vir `n kontak met Z$S3 
stasies en 1 punt vir `n kontak met `n stasie in eie of ander ZS roepgebied 
(uitsluitend 7S3) of Suider-Afrika land. Kontakte met die Noordkaap ARK, 
ZS3NG, die Namagualand Aero Sportvereniging, ZS3FLY, of die Kalahari Karoo 
ARK, ZS3ARK, tel 5 punte en slegs een kontak per stasie is toelaatbaar. 


Logstate moet binne 7 dae na die kompetisie versend word per e-pos aan 
Zs3nc@asl.net of per gewone pos aan ZS3 Naelloop, Posbus 1049, Kathu, 8446. 
Die sluitingsdatum vir logstate is 7 Mei 2011. 


VOORTPLANTINGSVERSLAG 


Hannes Coetzee, ZS6GBZP, berig dat sonaktiwiteit steeds op matige vlakke is. 
Daar is talle C-klas-sonfakkels rondom sonvlek 1 193 en 1 195 en die nuwe 1 
196. Die massiewe sonvlekgroep 1 193 strek oor meer as 130 000 km. Sy voorste 
donker kern is meer as drie keer breër as ons hele planeet. Met sulke afmet- 
ings verwag n mens dat die aktiewe streek meer, wel, aktief sou wees; maar 
die mafoeta is rustig en het oor die afgelope paar dae net n paar C-fakkels 
voortgebring. Nou waarom is hierdie reus so stil? Dit het n ongekompliseerde 
magneetveld waarin die polariteite betreklik min gemeng word. Uitbarstings 
deur magnetiese heraansluitings vind gewoon nie plaas nie. Die situasie kan 
verander as die sonvlek se volgehoue groei die magneetveldlyne laat verstren- 
gel. Vir diegene wat hulle eie frekwensies voorspel, is die verwagte effektiewe 


sonvlektelling vir die week sowat 60. 


Namate die sonvloed toeneem, verbeter die GG-toestande ook merkbaar. GG- 
openinge kom nou weer daagliks voor en selfs 6 m toon tekens van lewe. 


Besoek gerus www.spaceweather.co.za vir meer inligting. 
DAGBOEK VAN GEBEURE 


30 April Marconidag en ZS1BAK op die lug. 380 April Wes-Randse Ama- 
teurradioklub se snuffelmark van 12:00 SAT. 1 Mei - 7S3 Naelloop van 14:0 tot 
15:0 UTC op 40 m op die lug. 7 Mei RTD in Kaapstad. 18-22 Mei Volg 
Dayton Hamvention op W5KUB.com. 25 Mei Sluitingsdatumvir nominasies 
vir NSN-toekennings, besoek www.amateurradio.org.za. 18 Junie kursus in 
programmering in Windows in Gauteng. Bespreek by www.sarl.org.za. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG wat 
om 10:00 SAT op 145,750 MHr in die Pretoria-gebied uitgesaai word, met her- 
leidings op 7 082, 7 205 en 17 750 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, 
klik op `'ARMT' en volg die skakels. `n Heruitsending vind Maandagaande 
om 18:30 SAT op 3 230 kHz plaas. Sentech borg die uitsendings op die nie- 
amateurfrekwensies. 


U het geluister na n bulletin van die Suid-Afrikaanse Radioliga, saamgestel 
deur Hester van der Walt en geredigeer deur George, ZSONE. 


Dankie dat u geluister het. 73. /EX 


